ลุ้น SET เปิดบวก ตามตปท. เล็งกลุ่มพลังงานหนุน หลังราคาน้ำมันดิบดีดขึ้น
ลุ้น SET เปิดบวก ตามตปท. เล็งกลุ่มพลังงานหนุน หลังราคาน้ำมันปรับตัวขึ้น กว่า 3% ให้แนวรับ 1,655-1,660 จุด และ แนวต้าน 1,670-1675 จุด
29 เม.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า แนวโน้มตลาดหุ้นไทยเช้านี้รีบาวด์ตามตลาดหุ้นสหรัฐพุ่งขึ้นรับผลประกอบการบริษัทจดทะเบียนที่ออกมาแข็งแกร่ง และราคาน้ำมันที่ดีดขึ้นกว่า 3% หลังเยอรมนีเตรียมคว่ำบาตรด้านพลังงานจากรัสเซียตามประเทศอื่นๆ ในสหภาพยุโรป
อย่างไรก็ตาม มองว่าวันนี้ดัชนีคงยังไปไหนได้ไม่ไกล เนื่องจากยังมีปัจจัยกดดันหลายอย่าง โดยเฉพาะความตึงเครียดสงครามระหว่างยูเครนและรัสเซีย เศรษฐกิจสหรัฐไตรมาส 2 ติดลบ 1.4% ต่ำกว่าตลาดคาดว่าจะเติบโต 1% ขณะที่ตลาดหุ้นไทยเตรียมเข้าสู่ช่วงหยุดยาว 3 วัน
พร้อมให้แนวรับ 1,655-1,660 จุด และ แนวต้าน 1,670-1675 จุด